Mance saavutti Bressanonen alle 18-vuotiaiden MM-kilpailuissa 2009 hopeaa 400 metrillä ajalla 46,22 ja kuului Yhdysvaltojen sekaviestijoukkueeseen, joka voitti kultaa junioreiden maailmanennätysajalla 1.50,33. Vuoden 2010 nuorten maailmanmestaruuskilpailuissa Monctonissa, Kanadassa Mance voitti kultaa 4 × 400 metrin viestissä ja sijoittui viidenneksi 400 metrillä. Hän voitti alle 20-vuotiaiden Pan-Amerikan mestaruuden 400 metrillä ja 4 × 400 metrin viestissä 2011.